rejauldu/bengali-wikipedia huggingface dataset:
নিসার আহমদ জাট (; জন্ম ৯ মার্চ ১৯৭৫) একজন পাকিস্তানি রাজনীতিবিদ ও কৃষক, যিনি ২৯ ফেব্রুয়ারি ২০২৪ থেকে পাকিস্তানের জাতীয় পরিষদের সদস্য।   প্রারম্ভিক ও শিক্ষা জীবন  নিসার আহমেদ জাট ১৯৭৫ সালের ৯ মার্চ জন্মগ্রহণ করেন। তিনি একটি রাজনৈতিকভাবে সক্রিয় পরিবার থেকে এসেছেন; তার চাচা চৌধুরী মুহাম্মদ ইলিয়াস ফয়সালাবাদ থেকে প্রাদেশিক পরিষদের (এমপিএ) সদস্য ছিলেন। পারিবারিক ঐতিহ্য ধরে রেখে তিনি রাজনীতিকে পেশা হিসেবে বেছে নেন।  ১৯৮৬ সালে তিনি সপ্তম শ্রেণিতে ভর্তি হয়ে ক্যাডেট কলেজ পেটারোতে শিক্ষা জীবন শুরু করেন এবং ১৯৯২ সালে সেখানে ইন্টারমিডিয়েট সম্পন্ন করেন। পরে তিনি লিয়াকত ইউনিভার্সিটি অব মেডিকেল অ্যান্ড হেলথ সায়েন্সেস (এলইউএমএইচএস), জামশোরোতে ভর্তি হয়ে ১৯৯৮ সালে এমবিবিএস ডিগ্রি অর্জন করেন। ২০০১ সালে তিনি ইউরোলজি বিষয়ে তার বিশেষায়নের প্রথম অংশ সম্পন্ন করেন।   রাজনৈতিক জীবন  নিসার আহমেদ জাট ২০০২ সালের পাকিস্তানের সাধারণ নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে এনএ-৮১ (ফয়সালাবাদ-৭) আসন থেকে পাকিস্তানের জাতীয় পরিষদের সদস্য নির্বাচিত হন। তিনি ৫৮,৮৫৫ ভোট পেয়ে পাকিস্তান মুসলিম লীগ (কিউ) (পিএমএল-কিউ)-এর প্রার্থীকে পরাজিত করেন। ২০০৮ সালে তিনি পিপিপি ত্যাগ করে পিএমএল-কিউ-তে যোগ দেন।  ২০০৮ সালের পাকিস্তানের সাধারণ নির্বাচনে তিনি পিএমএল-কিউ-এর প্রার্থী হিসেবে পুনরায় এনএ-৮১ (ফয়সালাবাদ-৭) আসন থেকে নির্বাচন করেন, তবে সফল হননি। তিনি ৫৫,৬৪৬ ভোট পেয়ে পাকিস্তান পিপলস পার্টি (পিপিপি)-এর প্রার্থী চৌধুরী সাঈদ ইকবালের কাছে পরাজিত হন।   পাকিস্তান মুসলিম লীগ (নওয়াজ) (২০১৩–২০১৮)  ২০১৩ সালে তিনি পিএমএল-কিউ ত্যাগ করে পাকিস্তান মুসলিম লীগ (নওয়াজ) (পিএমএল-এন)-এ যোগ দেন।  তিনি ২০১৩ সালের পাকিস্তানের সাধারণ নির্বাচনে পিএমএল-এন-এর প্রার্থী হিসেবে এনএ-৮১ (ফয়সালাবাদ-৭) আসন থেকে পুনরায় জাতীয় পরিষদের সদস্য নির্বাচিত হন। তিনি ১,২২,০৫৯ ভোট পেয়ে চৌধুরী সাঈদ ইকবালকে পরাজিত করেন।  অক্টোবর ২০১৭ সালে তিনি মানবাধিকার বিষয়ক ফেডারেল সংসদীয় সচিব হিসেবে নিয়োগ পান। তবে ডিসেম্বর ২০১৭ সালে তিনি জাতীয় পরিষদের আসন থেকে পদত্যাগের ঘোষণা দেন।   পাকিস্তান তেহরিক-ই-ইনসাফ (পিটিআই) (২০১৮–বর্তমান)  ২০১৮ সালের মার্চে তিনি পিএমএল-এন ত্যাগ করে পাকিস্তান তেহরিক-ই-ইনসাফ (পিটিআই)-এ যোগ দেন।  তিনি ২০১৮ সালের সাধারণ নির্বাচনে পিটিআই-এর প্রার্থী হিসেবে এনএ-১০৬ (ফয়সালাবাদ-৬) আসন থেকে প্রতিদ্বন্দ্বিতা করে ব্যর্থ হন। তিনি ১,০৩,৭৯৯ ভোট পেয়ে পাকিস্তান মুসলিম লীগ (নওয়াজ) (পিএমএল-এন)-এর প্রার্থী রানা সানা উল্লাহ খান-এর কাছে পরাজিত হন।  পরবর্তীতে তিনি ২০২৪ সালের পাকিস্তানের সাধারণ নির্বাচনে স্বাধীন প্রার্থী হিসেবে, পিটিআই-এর সমর্থন নিয়ে, এনএ-১০০ (ফয়সালাবাদ-৬) আসন থেকে জাতীয় পরিষদে পুনর্নির্বাচিত হন। তিনি ১,৩১,৯৮০ ভোট পেয়ে রানা সানা উল্লাহ খান-কে পরাজিত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান পিপলস পার্টির এমএনএ বিষয়শ্রেণী:পাকিস্তান মুসলিম লীগ (এন) এমএনএ বিষয়শ্রেণী:ফয়সালাবাদের রাজনীতিবিদ বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ বিষয়শ্রেণী:ক্যাডেট কলেজ পেটারোর প্রাক্তন শিক্ষার্থী
ডেভিড বেকার (, জন্ম ৬ই অক্টোবর, ১৯৬২, সিয়াটল, ওয়াশিংটন রাজ্য, মার্কিন যুক্তরাষ্ট্র) একজন মার্কিন প্রাণরসায়নবিদ ও পরিগণনামূলক জীববিজ্ঞানী। তিনি প্রোটিনসমূহের ত্রিমাত্রিক কাঠামো নকশাকরণ এবং পূর্বাভাসের পদ্ধতিগুলি উদ্ভাবনে অগ্রণী ভূমিকা পালন করেছন। তিনি বর্তমানে মার্কিন যুক্তরাষ্ট্রের ওয়াশিংটন বিশ্ববিদ্যালয়ের প্রাণরসায়ন বিভাগের হেনরিয়েটা ও অব্রি ডেভিস এনডাওড অধ্যাপক এবং বংশাণুসমগ্র প্রকৌশল, জীবপ্রকৌশল, রাসায়নিক প্রকৌশল, কম্পিউটার বিজ্ঞান ও পদার্থবিজ্ঞানের আনুষঙ্গিক অধ্যাপক। তিনি রোজেটা কমন্স নামের একটি গবেষক-পরীক্ষাগার কনসোর্টিয়ামের পরিচালক, যেটি জৈব-আণবিক কাঠামো পূর্বাভাস ও নকশাকারক সফটওয়্যার নির্মাণ করে। বেকার প্রোটিন কাঠামো পূর্বাভাসের যে সমস্যাটিতে তাৎপর্যপূর্ণ অবদান রেখেছেন, সেটি বর্তমানে কৃত্রিম বুদ্ধিমত্তা ব্যবহার করে গুগলের উপসংস্থা ডিপমাইন্ড সমাধান করেছে। বেকার হাওয়ার্ড হিউজ চিকিৎসাবিজ্ঞান ইনস্টিটিউট-এর একজন তদন্তকারী বিজ্ঞানী ও মার্কিন যুক্তরাষ্ট্রের বিজ্ঞান অ্যাকাডেমির সদস্য। এছাড়া তিনি ওয়াশিংটন বিশ্ববিদ্যালয়ের প্রোটিন নকশা ইনস্টিটিউটের পরিচালক।  বেকার ২০২৪ সালে জন জাম্পার ও ডেমিস হাসাবিসের সাথে যৌথভাবে রসায়নশাস্ত্রে নোবেল পুরস্কার লাভ করেন। তাঁকে "পরিগণনামূলক (কম্পিউটেশনাল) প্রোটিন কাঠামো নকশাকরণের" মাধ্যমে সম্পূর্ণ নতুন ধরনের প্রোটিন অণু সৃষ্টির স্বীকৃতিস্বরূপ এই পুরস্কারের অর্থের অর্ধেক প্রদান করা হয়।   জীবনী    প্রাথমিক জীবন এবং শিক্ষা  বেকার ১৯৬২ সালের ৬ অক্টোবর ওয়াশিংটনের সিয়াটেলে এক ইহুদি পরিবারে জন্মগ্রহণ করেন, তিনি পদার্থবিদ মার্শাল বেকার এবং ভূ-পদার্থবিদ মার্সিয়া  বেকারের পুত্র।  তিনি সিয়াটলের গারফিল্ড হাই স্কুল থেকে গ্র্যাজুয়েট হন।   বেকার ১৯৮৪ সালে হার্ভার্ড বিশ্ববিদ্যালয় থেকে জীববিজ্ঞানে মেজর সহ স্নাতক ডিগ্রি লাভ করেন। এরপর তিনি র‍্যান্ডি ওয়েইন শেকম্যানের গবেষণাগারে যোগ দেন, যেখানে তিনি প্রাথমিকভাবে প্রোটিন পরিবহন এবং ইস্ট নিয়ে কাজ করেন এবং ১৯৮৯ সালে ক্যালিফোর্নিয়া বিশ্ববিদ্যালয়, বার্কলি থেকে জৈব রসায়নে ডক্টর অফ ফিলোসফি অর্জন করেন।  ১৯৯৩ সালে, তিনি ক্যালিফোর্নিয়া বিশ্ববিদ্যালয়, সান ফ্রান্সিস্কোতে ডেভিড আগার্ডের সাথে বায়োফিজিক্সে পোস্টডক্টরাল প্রশিক্ষণ সম্পন্ন করেন।   কর্মজীবন  বেকার ১৯৯৩ সালে ফ্যাকাল্টি সদস্য হিসাবে ওয়াশিংটন স্কুল অফ মেডিসিন বিশ্ববিদ্যালয়ের বায়োকেমিস্ট্রি বিভাগে যোগদান করেন। তিনি ২০০০ সালে হাওয়ার্ড হিউজেস মেডিকেল ইনস্টিটিউটের ইনভেস্টিগেটর হন। বেকার ২০০৯ সালে আমেরিকান একাডেমি অফ আর্টস অ্যান্ড সায়েন্সের ফেলো নির্বাচিত হন    ব্যক্তিগত জীবন  বেকার ওয়াশিংটন বিশ্ববিদ্যালয়ের আরেক বায়োকেমিস্ট হ্যানেলে রুওহোলা-বেকারকে বিয়ে করেছেন। তাদের দুটি সন্তান রয়েছে। তথ্যসূত্র  বিষয়শ্রেণী:১৯৬২-এ জন্ম বিষয়শ্রেণী:মার্কিন প্রাণরসায়নবিদ বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন পরিগণনামূলক জীববিজ্ঞানী বিষয়শ্রেণী:নোবেল বিজয়ী রসায়নবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:ইহুদি মার্কিন বিজ্ঞানী বিষয়শ্রেণী:ইহুদি রসায়নবিদ বিষয়শ্রেণী:জীবিত ব্যক্তি বিষয়শ্রেণী:ইহুদি নোবেল বিজয়ী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, সান ফ্রান্সিসকোর প্রাক্তন শিক্ষার্থী বিষয়শ্রেণী:ইউনিভার্সিটি অব ওয়াশিংটনের শিক্ষক
খলিলুল্লাহ খলিলি  (১৯০৭–১৯৮৭;  - খলিল্লাহ খলিলি; অন্যান্য উচ্চারণ 'খালিলুল্লাহ, খলিল উল্লাহ)  আফগানিস্তানের বিংশ শতাব্দির প্রধানতম কবি এবং উল্লেখযোগ্য ঐতিহাসিক, কূটনৈতিক এবং দেশের বিশ্বস্ত বন্ধু। শাস্ত্রীয় ফার্সি কবিদের মধ্যে তিনি শেষতম কবি এবং  আফগাণ কবিগণের মধ্যে তিনিই প্রথম আফগান সাহিত্যে আধুনিক ফার্সি কাব্য এবং নিমাই ধরন নিয়ে আসেন। তিনি খোরাসানি ধরনেও অভিজ্ঞ ছিলেন এবং ফারুকী সিসতানির অনুসারী ছিলেন। আফগান কবিদের মধ্যে ইরানে একমাত্র তারই প্রচুর ভক্ত রয়েছে এবং সেখানে তার বেশকিছু নির্বাচিত ইরানি ভাষায় প্রকাশিত হয়েছে। ইরানি সাহিত্যের নামকরা সাহিত্যিক এবং বুদ্ধিজীবিগণ তার রচনাগুলোর প্রশাংসা করেছেন। অনেকেই তাকে আফগানিস্তানের ফার্সি ভাষার সবচেয়ে উচুঁমানের সমসাময়িক কবি হিসেবে বিবেচনা করেন। তিনি "হিরু অব খোরাসান", আফগানিস্তানের আমির হাবিবউল্লাহ কালাকানির বিতকিত  র্জীবনী, নামক জীবনী গ্রন্থের জন্যও তিনি  অধিক পরিচিত।  জীবনী  খলিলি আফগানিস্তানের কাবুল প্রদেশে ১৯০১ খ্রিষ্টাব্দে জন্মগ্রহণ করেনL.R. Reddy, Inside Afghanistan: End of Taliban Era, APH Publishing Corporation, 2002, p. 74  এবং হাবিবুল্লাহ কালাকানি যে গ্রমে জন্মেছেন তিনিও সেখানে জন্মগ্রহণ করেন।David B. Edwards, Before Taliban, University of California Press, 2002, p. 312 তিনি  একচেটিয়াভাবে ফার্সি ভাষায় সাহিত্য রচনা করেছেন এবং মাঝে মধ্যে তিনি তাজিক জাতীয়তাবাদ ধারণার সাথে সম্পৃক্ত ছিলেন। তিনি পশতু সাফি জাতিভুক্ত ছিলেন।Lynch, Stephen (2003) "Tulips in a Minefield" Afghan Relief p.3 , originally published, on 12 October 2003 in The Orange County Register, last accessed 17 January 2009  তার পিতা, মিজা মুহাম্মদ হুসেইন খান, রাজা হাবিবউল্লাহ খানের অর্থ মন্ত্রী ছিলেন এবং কাবুল ও জালালাবাদে তার নিজস্ব বাসভবন ছিল, কিন্তু পরবর্তীতে তিনি পদচ্যুত হন এবং আমানউল্লাহ খান, হাবিবুল্লাহ খানের পুত্র এবং উত্তরসূরী, কর্তৃক মৃত্যুদন্ড প্রদান করা হয়। তার মাতা আব্দুল কাদির খানের, আঞ্জলিক সাফি গোত্রের নেতা, কন্যা ছিলেন  খলিলির বয়স যখন সাত বছর তথন তার মাতা মারা যান।  খলিলি ১১ বছর বয়স পর্যন্ত কাবুলে বসবাস এবং পড়ালেখা চালিয়ে যান। যখন হাবিবউল্লাহ খান, আফগানিস্তানের রাজা, এর হত্যাকাণ্ডের পর, তার পুত্র আমানউল্লাহ খান তার পিতার শাসন ব্যবস্থা সংস্কার করেন এবং তার পিতার শাসন আমলের সময় নিয়োজিত খলিলির পিতাসহ অলেককেই গ্রেপ্তার করেন এবং মৃত্যুদন্ড প্রদান করেন।  সাহিত্যকর্ম খলিলুল্লাহ খলিলি বহুমুখী প্রতিভার অধিকারী কবি ছিলেন। তিনি ৩৫ কাব্যগ্রন্থ প্রকাশ করেন যার মধ্যে তার বিখ্যাত সাহিত্য কর্ম "আসখা ওয়া হুনহা" (অশ্রু এবং রক্ত), সোভিয়েত দখলদারিত্বের সময় লিখিত, এবং "আয়ার-ই আয হোরাসান" (হিরু অব হোরসান")ও রয়েছে। কিছু নির্বাচিত চতুষ্পদী শ্লোকKhalīlī, Khalīl Allāh (1981). Quatrains of Khalilullah Khalili, Octagon Press Ltd, London, ,   এবং সম্প্রতী প্রকাশিত “পোকা-মাকড়ের সমাবেশ”,Khalīlī, Khalīl Allāh (2004). An Assembly of Moths: Selected Poems of Khalilullah Khalili, Jayyad Pr., Delhi,  ব্যতীত তার অধিকাংশ সাহিত্যকর্ম সর্ম্পকে ইংরেজি সাহিত্যের পাঠকগণ অবহিত ছিলেন না।''  তথ্যসূত্র  বহিঃসংযোগ An  article  by Said Ehsan in the Lamar-Aftaab online magazine "Restoring Poetry to Afghanistan" by Steve Coll "Bitter Fruit Falling" by Khalilullah Khalili  "He Is With You Wherever You Are"  আরো দেখুন  বিষয়শ্রেণী:আফগান কবি বিষয়শ্রেণী:আফগান ব্যক্তি বিষয়শ্রেণী:আফগান লেখক বিষয়শ্রেণী:১৯৮৭-এ মৃত্যু বিষয়শ্রেণী:১৯০৭-এ জন্ম বিষয়শ্রেণী:পাকিস্তানে আফগান প্রবাসী
সমীর কুমার জানা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় পাথরপ্রতিমা বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:১৯৫০-এ জন্ম বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:দক্ষিণ চব্বিশ পরগনা জেলার ব্যক্তি
গণতন্ত্র মঞ্চ বাংলাদেশের ছয়টি রাজনৈতিক দল নিয়ে গঠিত একটি রাজনৈতিক জোট। দলগুলো হলো: জেএসডি, নাগরিক ঐক্য, বিপ্লবী ওয়ার্কার্স পার্টি, গণসংহতি আন্দোলন, ভাসানী জনশক্তি পার্টি ও রাষ্ট্র সংস্কার আন্দোলন। গণ অধিকার পরিষদ প্রথমে এই জোটের সাথে থাকলেও মে ২০২৩ এ তারা জোট থেকে বের হয়ে আসে। জোটের মধ্যে ভাসানী জনশক্তি পার্টি ও রাষ্ট্র সংস্কার আন্দোলন বাদে অন্য দলগুলো নির্বাচন কমিশন দ্বারা নিবন্ধিত।   ইতিহাস  ২০২২ সালের ৮ই আগস্ট জোটটি নিজেদের প্রতিষ্ঠা ঘোষণা করে।   তথ্যসূত্র   বিষয়শ্রেণী:বাংলাদেশের রাজনীতি বিষয়শ্রেণী:বাংলাদেশে রাজনৈতিক দলের জোট
ডোমিনিক গুটিয়েরেজ (জন্ম এপ্রিল ৫, ১৯৯৭) একজন আমেরিকান পেশাদার কুস্তিগির। তিনি বর্তমানে ডাব্লিউডাব্লিউই এর সাথে চুক্তিবদ্ধ, যেখানে তিনি স্ম্যাকডাউন ব্র্যান্ডের হয়ে কুস্তি লড়েন।  গুটিয়েরেজ তৃতীয় প্রজন্মের রেসলার, যেহেতু তিনি রে মিস্টেরিও জুনিয়রের ছেলে এবং সেই সাথে রে মিস্টেরিও সিনিয়রের বড় ভাইপো।  প্রারম্ভিক জীবন ডোমিনিক গুটিয়েরেজ অ্যাঞ্জি এবং অস্কার গুটিয়েরেজের পুত্র, এপ্রিল ৫, ১৯৯৭ সালে জন্মগ্রহণ করেছিলেন। তাঁর আলেয়া নামে একটি ছোট বোন রয়েছে। গুটিয়েরেজ তৃতীয় প্রজন্মের পেশাদার কুস্তিগির, কারণ তাঁর বাবা অস্কার এবং তাঁর বড় মামা মিগুয়েলও রেসলার ছিলেন।  পেশাদারি কুস্তি জীবন বিভিন্ন উপস্থিতি এবং ইন-রিং অভিষেক (২০১৯–বর্তমান) ২০১৯ সালের ১৯ মার্চ, স্ম্যাকডাউন এর পর্বে গুটিয়েরেজ তার বাবা রে মিস্টেরিওর সাথে উপস্থিত ছিলেন এবং রে মিস্টেরিও ঘোষণা করেছিলেন যে তিনি রেসেলম্যানিয়া ৩৫-এ সামোয়া জো এর মুখোমুখি হবেন। মিস্টেরিও ও জো-র মধ্যে বিরোধ চলাকালে তিনি আবার এপ্রিল থেকে জুনের মধ্যে উপস্থিত হয়েছিলেন। পরবর্তী মাসগুলোতে, তিনি‌ সার্ভাইভার সিরিজ-এ ব্রক লেজনারের বিপক্ষে রে-এর ডাব্লিউডাব্লিউই চ্যাম্পিয়নশিপ ম্যাচে হস্তক্ষেপ সহ তার বাবার স্টোরিলাইন এবং ম্যাচগুলোতে জড়িত ছিলেন।  ২০২০ সালের মে মাসে, তাঁর বাবা চোখের গুরুতর আঘাতের (কেইফবে) শিকার হওয়ার পরে সেথ রলিন্স এবং তার সতীর্থ মারফি এবং অস্টিন থিওরির বিরুদ্ধে তিনি তার বাবাকে সহায়তা করেছিলেন। এক্সট্রিম রুলস দ্যা হরর শোতে, মিস্টেরিও আই ফর এন আই ম্যাচে তার একটি চোখ হারায়, যেখানে কেবল সকেট থেকে প্রতিপক্ষের চোখের অক্ষিগোলকটি সরিয়ে দেওয়ার পর বিজয়ী ঘোষিত হতে পারে। এরপর ডোমিনিক প্রতিশোধ নিতে ব্যর্থ হয় এবং তার বাবার সহযোগী অ্যালিস্টার ব্ল্যাক তাকে রক্ষা করে।  তথ্যসূত্র  বহিঃসংযোগ    বিষয়শ্রেণী:ক্যালিফোর্নিয়ার পেশাদার কুস্তিগির বিষয়শ্রেণী:মেক্সিকীয় বংশোদ্ভূত মার্কিন পেশাদার কুস্তিগির বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:এনএক্সটি নর্থ আমেরিকান চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:ডাব্লিউডাব্লিউই কুস্তিগীর
thumb|একটি গণসঙ্গীত দল গণসঙ্গীত সঙ্গীতের একটি ধারা, যা মূলতঃ রাজনৈতিক-সামাজিক-সাংস্কৃতিক শোষণ, নির্যাতন, অত্যাচার অনাচারের বিরুদ্ধে গণ মানুষকে উদ্দীপ্ত করার গান৷  গণসঙ্গীতের অন্যতম গীতিকার এবং শিল্পীর তালিকা  হেমাঙ্গ বিশ্বাস  কাজী নজরুল ইসলাম  নির্মলেন্দু চৌধুরী  সুরেশ বিশ্বাস (গণসংগীত শিল্পী)  সত্যেন সেন  রমেশ শীল  সলিল চৌধুরি  বিষ্ণু দে  অরুণ মিত্র  খালেদ চৌধুরী  সুভাষ মুখোপাধ্যায়  সুকান্ত ভট্টাচার্য  সুধীন দাশগুপ্ত  অজিত পান্ডে  নিবারণ পণ্ডিত  দিলীপ বাগচী  পরেশ ধর  প্রতুল মুখোপাধ্যায়  কলিম শরাফী  রণেশ দাশগুপ্ত  ফকির আলমগীর  আবদুল জব্বার  আবদুল গফফর চৌধুরী  শাহ আব্দুল করিম  তথ্যসূত্র  বিষয়শ্রেণী:সঙ্গীত
এটা আমাদের গল্প ২০২৪ সালের বাংলা ভাষার ভারতীয় প্রণয়ধর্মী নাট্য চলচ্চিত্র। যা অভিনেত্রী মানসী সিনহা কাহিনিকার ও চিত্র পরিচালক হিসেবে প্রথম ছবি চিহ্নিত করে। চিত্রনাট্য লিখেছেন দেবপ্রতিম দাশগুপ্ত। ধাগা প্রোডাকশন - এর ব্যানারে প্রযোজনা করেছেন শুভঙ্কর মিত্র ও সুভাষ বেরা। প্রধান চরিত্রে অভিনয় করেছেন শাশ্বত চট্টোপাধ্যায় ও অপরাজিতা আঢ্য। এটি ২০২৪ সালের ২৬শে এপ্রিল ভারতের পশ্চিমবঙ্গের প্রেক্ষাগৃহে মুক্তি পায়।  এটি বাংলাদেশী অভিনেত্রী তারিন জাহানের টলিউডে অভিষেকও চিহ্নিত করেছে । সঙ্গীত পরিচালনা করেন প্রাঞ্জল দাস এবং সম্পাদনা পরিচালনা করেন অনির্বাণ মাইতি। এটি দর্শকদের কাছ থেকে ইতিবাচক পর্যালোচনা এবং সমালোচকদের মিশ্র পর্যালোচনার পায় এবং বক্স অফিসে একটি বিস্ময়কর ব্লকবাস্টার হিট ছিল।   অভিনয়শিল্পী   শাশ্বত চট্টোপাধ্যায় - প্রবীণ শর্মা  অপরাজিতা আঢ্য - শ্রীতমা দেবী  খরাজ মুখোপাধ্যায় - নিত্য দা  কনীনিকা বন্দ্যোপাধ্যায় - সিমরান  দেবদূত ঘোষ - বসু সাহেব  তারিন জাহান - মিসেস বসু, অম্লমধুর পুত্রবধু  আর্য্য দাশগুপ্ত - ভিকি  সোহাগ সেন - বুয়া  পূজা কর্মকার - জয়ী  যুধাজিৎ বন্দ্যোপাধ্যায় - শ্রীতমার জামাই  জুই সরকার - শ্রীতমার মেয়ে  তাপসী মুন্সী  সংগীত  প্রডাকশন ডিজাইন এবং নেপথ্য সঙ্গীতের দায়িত্বে রয়েছেন যথাক্রমে অমিত চট্টোপাধ্যায় এবং প্রাঞ্জল দাস। গান গেয়েছেন শ্রীকান্ত আচার্য, লগ্নজিতা চক্রবর্তী, খরাজ মুখোপাধ্যায়, জয়তী চক্রবর্তী, আলাপ বোস, কাজল চট্টোপাধ্যায়, সৌনক সরকার এবং মনস্বিতা ঠাকুর।  তথ্যসূত্র    বহিঃসংযোগ      বিষয়শ্রেণী:২০২৪-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২৪-এ পরিচালনায় অভিষেক চলচ্চিত্র বিষয়শ্রেণী:মানসী সিনহা পরিচালিত চলচ্চিত্র
গ্রিটস্টোন বায়ো হল একটি ক্লিনিকাল-পর্যায়ের আমেরিকান জৈবপ্রযুক্তি কোম্পানি যা ক্যান্সার এবং সংক্রামক রোগের ইমিউনোথেরাপি এবং টিকা তৈরি করে। এটি ২০১৫ সালের আগস্টে গ্রিটস্টোন অনকোলজি, ইনক. হিসাবে প্রতিষ্ঠিত হয়েছিল এবং এটি এমেরিভিল, ক্যালিফোর্নিয়া-তে অবস্থিত।  ২০২১ সালের সেপ্টেম্বরে এটি ৫,০০০,০০০ শেয়ার বিক্রি থেকে ৫৫ মিলিয়ন মার্কিন ডলার আয় করে।  এটি ২০২১ সালের সেপ্টেম্বরে ম্যানচেস্টার রয়্যাল ইনফার্মারিতে এনআইএইচআর ম্যানচেস্টার ম্যানচেস্টার ক্লিনিকাল রিসার্চ ফ্যাসিলিটিতে তার স্ব-পরিবর্ধক এমআরএনএ দ্বিতীয় প্রজন্মের সার্স-কোভি-২ টিকা, জিআরটি-আর ৯১০ এর ফেজ ১ ট্রায়াল শুরু করে।।  এটি ৬০ বছরের বেশি বয়সী সুস্থ প্রাপ্তবয়স্কদের মধ্যে অ্যস্ট্রোজেনেকা-এর প্রথম প্রজন্মের কোভিড-১৯ ভ্যাকসিন এজেডডি১২২২ (ভ্যাক্সজেব্রিয়া) এর প্রতিরোধক্ষমতা বাড়ানো এবং প্রসারিত করার জন্য জিআারটি-আর৯১০ এর ক্ষমতা অন্বেষণ করার কাজে ব্যবহৃত হয়। এটি সার্স-কোভি-২ এর বিরুদ্ধে বিস্তৃত অ্যান্টিজেন সরবরাহ করতে লিপিড ন্যানো পার্টিকেল ব্যবহার করে যার মধ্যে স্থিতিশীল স্পাইক প্রোটিন এবং টি সেল এপিটোপস ধারণকারী অত্যন্ত সংরক্ষিত ভাইরাল প্রোটিন অঞ্চল উভয়ই অন্তর্ভুক্ত রয়েছে। অধ্যাপক অ্যান্ড্রু উস্তিয়ানোস্কি হলেন গবেষণার প্রধান অন্বেষক৷  ১০ নভেম্বর ২০২১-এ, গ্রিটস্টোন অ-মানবীয় প্রাইমেট মডেলগুলিতে সার্স-কোভি-২ এর বিরুদ্ধে তার দ্বিতীয়-প্রজন্মের স্ব-বর্ধিত এমআরএনএ (এসএএম) ভ্যাকসিনের ইতিবাচক প্রাক-ক্লিনিক্যাল ডেটা ঘোষণা করে।  এটি ব্রিস্টল-মায়ার্স স্কুইব নামক ফার্মাসিউটিক্যাল সংস্থার সহযোগিতায় ২৬ জন রোগীর মধ্যে স্থানান্তরযোগ্য কঠিন টিউমার এর ফেজ ১/২ গবেষণায় জড়িত।   তথ্যসূত্র    বিষয়শ্রেণী:মার্কিন যুক্তরাষ্ট্রের জৈবপ্রযুক্তি কোম্পানি বিষয়শ্রেণী:কোভিড-১৯ টিকা উৎপাদনকারী বিষয়শ্রেণী:ক্যালিফোর্নিয়া ভিত্তিক কোম্পানি
বিমলা পোদ্দার বা বিমলা দেবী পোদ্দার (২৮ আগস্ট ১৯৩৬ - ১৪ মে ২০২৫)  ছিলেন একজন ভারতীয় সমাজকর্মী, সমাজসেবক এবং জ্ঞান প্রবাহের প্রতিষ্ঠাতা, যা সংস্কৃতিচর্চার জন্য বারাণসী সাংস্কৃতিক কেন্দ্র, ভারতের সাংস্কৃতিক ঐতিহ্য রক্ষার চেষ্টায় নিযুক্ত।  সংগঠনের নেতৃত্বে, পোদ্দার ভারতের সংস্কৃতি অনুসন্ধান সম্পর্কিত কার্যক্রমের সাথে জড়িত  এবং প্রাচীন ভারতের ঐতিহ্যের নিদর্শন সংবলিত একটি জাদুঘর পরিচালনা করে।   ভারতের উত্তর প্রদেশের বারাণসীতে জন্মগ্রহণ ও বেড়ে ওঠা, তিনি এক ধনী ব্যবসায়ী পরিবারের প্রয়াত বিমল কুমার পোদ্দারের সাথে  বিয়ে বিয়ে বন্ধনে আবদ্ধ হন  এবং পারিবারিক ব্যবসায়ের পরিচালক হন  যার মধ্যে রয়েছে অম্বুজা সিমেন্ট অন্তর্ভুক্ত রয়েছে।  ২০১৫ সালে তিনি ভারত সরকারের চতুর্থ সর্বোচ্চ ভারতীয় নাগরিক পুরস্কার পদ্মশ্রী দ্বারা ভূষিত হয়েছিলেন।    আরো দেখুন    তারাচাঁদ ঘনশ্যামদাস  ভারতের সংস্কৃতি   তথ্যসূত্র    আরও পড়া     বিষয়শ্রেণী:জীবিত ব্যক্তি বিষয়শ্রেণী:পদ্মশ্রী প্রাপক বিষয়শ্রেণী:উত্তরপ্রদেশের নারী ব্যবসায়ী বিষয়শ্রেণী:উত্তরপ্রদেশের সমাজকর্মী বিষয়শ্রেণী:ভারতীয় শিল্পপতি বিষয়শ্রেণী:ভারতীয় জনহিতৈষী বিষয়শ্রেণী:ভারতীয় নারী সমাজকর্মী বিষয়শ্রেণী:বারাণসীর পণ্ডিত বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:অন্যান্য ক্ষেত্রে পদ্মশ্রী প্রাপক বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২০শ শতাব্দীর ভারতীয় নারী ব্যবসায়ী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  ~ যুদ্ধমন্ত্রী আলাপ ১৮:৪৩, ১০ জুলাই ২০২০ (ইউটিসি) জাতীয় সড়ক ৮ (ভারত)   – (অপসারণের প্রস্তাবনা দেখুনলগ দেখুন) () অত্র নিবন্ধে পর্যাপ্ত পরিমাণ লেখা নেই। এবং এখানে কোন তথ্যসূত্র উদ্ধৃত করা হয়নি। SH Mahfooz<sup><span style="color:yellow"> tell me ০৪:১৬, ১ জুলাই ২০২০ (ইউটিসি)  জাতীয় সড়ক হওয়ার কারণে এটি WP:N মানদন্ড পূরণ করে, আপনি চাইলে এতে ভাষা সম্প্রসারণ ট্যাগ লাগাতে পারেন।- এফ আর শুভ(বার্তা দিন) ১৭:৩১, ২ জুলাই ২০২০ (ইউটিসি)  কোন দেশের জাতীয় সড়ক নিঃসন্দেহে উল্লেখযোগ্যতার মানদন্ডে উত্তীর্ণ। তাই নিবন্ধটি ছোট হলেও এটি অপসারণ না করে সম্প্রসারণের চেষ্টা করা উচিত। ~ ♦MS_Sakib♦ (কিছু বলবেন?) ১১:৫৫, ৩ জুলাই ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পল্লীভারতী তিলাবনী উচ্চ বিদ্যালয়টি পশ্চিমবঙ্গের বাঁকুড়া জেলার  সিমলাপাল ব্লকের ঝিকরি মৌজাতে অবস্থিত।  এই উচ্চ বিদ্যালয়টি শিলাবতী নদীর পাশে অবস্থিত। বিদ্যালয়টি ১৯৫৯ সালে প্রতিষ্ঠিত হয়েছিল।   বিদ্যালয় প্রতিষ্ঠা  ১৯৫৯ সালে পার্শ্ববর্তী গ্রামের ছাত্র -ছাত্রীর শিক্ষার সুবিধার্থে এই বিদ্যালয়টি প্রতিষ্ঠিত হয়।   বিদ্যালয় সম্পর্কে  বিদ্যালয়ে অনেকগুলি শ্রেণিকক্ষ রয়েছে। এখানে পঞ্চম থেকে দ্বাদশ শ্রেণি পর্যন্ত ছাত্র-ছাত্রীদের পড়ানো হয়। বিদ্যালয়ে একটি বড় খেলার মাঠ রয়েছে।মনোরম প্রাকৃতিক পরিবেশে বিদ্যালয়টি ভরে উঠেছে। ২০০৯ সালে বিদ্যালয়ে উচ্চ মাধ্যমিক অন্তর্ভুক্ত হয়।পার্শ্ববর্তী গ্রাম থেকে ছাত্র-ছাত্রীরা এই বিদ্যালয়ে শিক্ষা লাভ করতে আসে।   সুবর্ণজয়ন্তী  ২০০৯ সালে বিদ্যালয়টির ৫০ বছর পূর্তি উপলক্ষে সুবর্ণ জয়ন্তী অনুষ্ঠান অনুষ্ঠিত হয়।   উল্লেখ   বিষয়শ্রেণী:১৯৫৯-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:বাঁকুড়া জেলার বিদ্যালয়
লাবাং শব্দটি আরব বিশ্ব (মধ্য প্রাচ্য এবং উত্তর আফ্রিকা) জুড়ে লাবান, লেবেন () সহ বিভিন্নভাবে ব্যবহৃত হয়,FAO corporate document repository, “The technology of traditional milk products in developing countries”, “” গাঁজানো/ফুটানো দুধের কোনও খাবার বা পানীয় বোঝাতে। সাধারণত, লাবাং হিসাবে পরিচিত দুটি প্রধান পণ্য রয়েছে: লেভ্যান্ট অঞ্চলে, দই ; এবং আরব এবং উত্তর আফ্রিকায় (মাগরেব) ঘোল। ইচ্ছাকৃতভাবে দুধকে টক করে দেওয়ার প্রচলন প্রাচীনকাল থেকেই জ্ঞাত এবং বহু সংস্কৃতি দ্বারা এটি চর্চা করা হয়। থাম্ব|ঐতিহ্যবাহী লাবাং ঐতিহ্যবাহী পানীয় এই লাবাং তৈরিতে প্রায় ২৪ ঘণ্টা দুধকে গাঁজানো হয়, তারপরে মাখন মন্থন করা হয় এবং সরিয়ে ফেলা হয়। অবশিষ্ট ঘোল কয়েক দিনের জন্য ঘরের স্বাভাবিক তাপমাত্রায় রাখতে পারে। বর্তমান আধুনিক সময়ে এটি বাণিজ্যিকভাবে উৎপাদন করা হয়।   প্রস্তুতপ্রণালী   উপকরণ   পুদিনা পাতা - ৫ টেবিল চামচ  টকদই - ১ কাপ  বিট লবণ - স্বাদমতো  টালা জিরা গোঁড়া - ১/৪ চা চামচ  চিনি - ১ চা চামচ  পানি - ২ কাপ  বরফ কুঁচি - পরিমাণমতো  প্রণালী সব উপকরণ একসাথে ব্লেন্ডারে দিয়ে মিশ্রিত করে নিতে হবে। মিশ্রিত করা হলে বরফ কুঁচি দিয়ে লাবাং পরিবেশন করতে হবে।   আরও দেখুন  অনুরূপ পানীয়:   মাঠা  লাচ্ছি   বোরহানি   তথ্যসূত্র    বহিঃসংযোগ   বিষয়শ্রেণী:মধ্যপ্রাচ্যীয় রন্ধনশৈলী বিষয়শ্রেণী:আরব রন্ধনশৈলী বিষয়শ্রেণী:অ্যালকোহলমুক্ত পানীয় বিষয়শ্রেণী:সিরীয় রন্ধনশৈলী বিষয়শ্রেণী:ফিলিস্তিনি রন্ধনশৈলী বিষয়শ্রেণী:লেভান্তনীয় রন্ধনশৈলী বিষয়শ্রেণী:লেবাননি রন্ধনশৈলী বিষয়শ্রেণী:জর্ডানি রন্ধনশৈলী বিষয়শ্রেণী:ইসরায়েলি রন্ধনশৈলী বিষয়শ্রেণী:দুধ ভিত্তিক পানীয় বিষয়শ্রেণী:আমিরাতি রন্ধনশৈলী
আমেরিকা বাংলাদেশ ইউনিভার্সিটি ঢাকায় অবস্থিত একটি বেসরকারি বিশ্ববিদ্যালয়। ১৯৯২ সালের বেসরকারি বিশ্ববিদ্যালয় আইন অনুযায়ী  বিশ্ববিদ্যালয় প্রতিষ্ঠিত হয়। বর্তমানে বিশ্ববিদ্যালয়টি বিশ্ববিদ্যালয় মঞ্জুরী কমিশন কর্তৃক অনুমোদিত নয়।   বিতর্ক   সাম্প্রতিক সময়ে বিভিন্ন গণমাধ্যমে ইউজিসির বরাত দিয়ে এ বিশ্ববিদ্যালয়ের আইনি কোনো ভিত্তি নেই বলে সংবাদ প্রচার করা হয়েছে। এমনকি এ বিশ্ববিদ্যালয়ে ভর্তি না হওয়ার পরামর্শ দিয়ে সংবাদ ছাপানো হয়েছে। প্রতিষ্ঠানটির বিরুদ্ধে জাল সনদ বিক্রির অভিযোগ আনা হলেও কর্তৃপক্ষ তা দৃঢ়তার সাথে অস্বীকার করে সুষ্ঠু তদন্ত দাবি করেছেন।   আরও দেখুন   সরকারি বিশ্ববিদ্যালয়  বেসরকারি বিশ্ববিদ্যালয়  জাতীয় বিশ্ববিদ্যালয়  বাংলাদেশের বিশ্ববিদ্যালয়ের তালিকা   তথ্যসূত্র    বহিঃসংযোগ      বাংলাদেশ বিশ্ববিদ্যালয় মঞ্জুরী কমিশনের ওয়েবসাইট    বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০২-এ বাংলাদেশে প্রতিষ্ঠিত বিষয়শ্রেণী:ঢাকা জেলার বিশ্ববিদ্যালয়
দেবিদ্বার বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি দেবিদ্বার উপজেলার সদর। শহরটি দেবিদ্বার উপজেলার বৃহত্তম শহরাঞ্চল।    জনসংখ্যা বাংলাদেশ আদমশুমারী ২০১১ অনুযায়ী দেবিদ্বার শহরের মোট জনসংখ্যা ৬১,৪১৮  জন যার মধ্যে ২৯,৩০০ জন পুরুষ এবং ৩২,১১৮ জন নারী। এ শহরের পুরুষ এবং নারী অনুপাত ৯১। শহরে মোট হোল্ডিং সংখ্যা রয়েছে ১১,৯০১টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০.১৮ মিটার।  প্রশাসন ২০০২ সালে দেবিদ্বার শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দেবিদ্বার পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২২টি মহল্লায় বিভক্ত । ২১.০৫ বর্গ কি.মি. আয়তনের দেবিদ্বার শহর এলাকাটি দেবিদ্বার পৌরসভা দ্বারা পরিচালিত হয়।  শিক্ষা ব্যবস্থা দেবিদ্বার শহরের স্বাক্ষরতার হার হলো শতকরা ৬০.৬ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান